钦定古今图书集成/明伦汇编/官常典/第535卷 > 王志
## 钦定古今图书集成/明伦汇编/官常典/第535卷 > 王志

按《明外史》本传志，“临淮人。元末以乡兵从取濠，归太
祖于滁阳从战，屡腾栅先登，身昌矢石，授右副元帅。
从取常州、宁国、江阴，复宜兴。攻高邮，𢭏九江，下黄梅，
鏖战鄱阳。从平武昌，还克庐州，败张士诚兵，追奔四
十里。以亲军卫指掸使改六安卫，守六安。从幸汴梁，
渡河取怀庆、泽、潞，留守平阳。大将军徐达西伐，会师”
克兴元。洪武三年进同知都督府事，封六安侯，岁禄
九百石，予世券。留守平阳，移汉中，率兵出察罕脑儿
塞，还镇平阳。复从大将军征沙漠。其后用兵西南，皆
以偏将军从。虽无首功，然持重，未尝败衄。其攻合肥，
败楼儿张，擒吴副使，为战功第一。领山西都司卫所
军务，帝称其处置得宜。十六年督兵往云南品甸，缮
城池，立屯堡，置驿传，安辑其民。十九年卒。追封许国
公。谥“襄简。”子威嗣。